El Greco

**El Greco**, spansk *grekeren* (egentlig **Domênikos Theotokópoulos**; Δομήνικος Θεοτοκόπουλος), (født 1541, død 7. april 1614 i Toledo) var en spansk maler av gresk avstamming. El Greco regnes som en av de betydeligste kunstnerne i overgangen mellom europeisk renessanse og barokk, og hans særpregede malestil har påvirket kunstnere helt frem til 1900-tallets ekspresjonisme og kunstnere som Picasso og Jackson Pollock.

Det virker sannsynlig at El Greco først fikk undervisning i ikon-maling på Kreta hvor han var født. Da han var i 20-årene dro han til Venezia hvor han studerte vestlig-inspirert kunst under Tizian og Tintoretto. Av de venetianske malerne var det Tintoretto som påvirket ham mest. 

Etter noen år i Venezia flyttet han til Roma. Her ble han påvirket av manierismen og av malerier av Michelangelo. I 1577 flyttet han til Toledo, som på den tiden var den religiøse hovedstaden i Spania. Kristendom hadde en stor påvirkning på livet hans og også på hans kunst. 

El Greco hadde stor suksess som maler av altertavler og portretter. Mange av hans portretter var av religiøse ledere.

## Hovedverk (utvalg)
* «Kristus blir avkledd», 1577–79, i Katedralen i Toledo
* «Filip 2's drøm», 1579–80, i Escorial i Madrid
* «Den hellige Mauritius' martyrium», 1580–83, i Escorial
* «Grev Orgaz' begravelse», 1586–88, i S. Tomé, Toledo
* «Kristi oppstandelse», 1600–05, i Prado, Madrid
* «Kristi dåp», 1584–94, i Prado
* «Kristus på korset», 1600–05, i Prado
* «Apostlene Peter og Paulus», 1594–1604, i Nationalmuseum i Stockholm
* «Den hellige familie», 1590-årene, i Hospital Tavera, Toledo
* «St. Andreas og St. Franciscus», 1594–1604, i Prado
* «St. Martin og tiggeren», 1597–99, i National Gallery of Art i Washington
* «Kristus driver kjøpmenn ut av tempelet», 1600, i National Gallery i London
* «Toledo i tordenvær», 1604–14, i Metropolitan Museum of Modern Art i New York
* «Visitasjonen», 1604–14, i Dumbarton Oaks i Washington
* «Laokoon», 1610, i National Gallery of Art i Washington
* «Åpningen av det femte segl», 1608–14, i Metropolitan Museum of Art i New York
* «Marias himmelfart», 1608–13, i Museo de Santa Cruz i Toledo
* «Den angrende Peter», 1610–14, i Nasjonalmuseet/Nasjonalgalleriet i Oslo


Fil:Trinidad El Greco2.jpg|*La Santísima Trinidad*, 1577
Fil:El Expolio, por El Greco.jpg|«Kristus blir avkledd» (*El expolio*), 1577–1579, i Katedralen i Toledo
Fil:El Greco - The Burial of the Count of Orgaz.JPG|«Greve Orgaz begravelse» (*El entierro del Conde de Orgaz*), 1586-88, S. Tomé, Toledo
Fil:El Greco View of Toledo.jpg|«Utsikt over Toledo» (*Vista de Toledo*), 1596–1600
Fil:El Greco 053.jpg|*Madonna*, 1603-1605
Fil:El Greco, The Vision of Saint John (1608-1614).jpg|«Åpningen av det femte segl» (*Visión del Apocalipsis, Visión de San Juan* eller *Apertura del Quinto Sello del Apocalipsis*), 1608–1614, Metropolitan Museum of Art, New York
Fil:El Greco - Saint Peter in Tears - Google Art Project.jpg|«Den angrende Peter», 1610–14. oljemaleri, 102 x 79,5 cm, Nasjonalmuseet/Nasjonalgalleriet i Oslo
Fil:El Greco (Doménikos Theotokópoulos) - The Annunciation - Google Art Project (807333).jpg|«Kunngjøringen» Øyeblikket da erkeengelen Saint Gabriel kunngjorde til jomfru Maria at hun ville bli mor til Frelseren, Jesus Kristus 1597 - 1600, Museo del Prado
Fil:El Greco - Christ as Saviour - Google Art Project.jpg|«Kristus som frelser» El Greco-museet i Toledo


## Referanser


## Eksterne lenker
*